google/wiki40b huggingface dataset:
Smithsonian Institution

Historie

Smithsonian Institution ble grunnlagt med hjelp av penger testamentert av den britiske vitenskapsmannen James Smithson (1765-1829), som i sitt testamente sa at dersom hans søskenbarn, Henry James Hungerford, døde uten arvinger, skulle Smithsons arvegods gå til USAs regjering for grunnleggelsen av en «institusjon for forøkelse og spredning av kunnskap». Slektningen døde barnløs i 1835, og president Andrew Jackson informerte da kongressen om testamentet, 104 960 sovereigns, eller US$ 500 000. Man grunnla en stiftelse i år 1836. Åtte år etter vedtok kongressen å grunnlegge Smithsonian Institution og beslutning ble lovfestet den 10. august 1846 av James Polk.
Smithsonians hovedbygning ved National Mall ble tegnet av arkitekten James Renwick, Jr. og stod ferdig i 1855. Det kalles uformelt for The Castle. 
Tidlige donasjoner till museet var Charles Lang Freers private samling til Freer Gallery of Art og kapitalen for dens bygging.
Wilkes-ekspedisjonen (1838–1842) til Stillehavet samlet inn tusentalls dyr, et stort herbarium og annet som ble donert til Smithsonian.
Furby

Furby er en snakkende elektronisk leketøy (a robot), laget av Tiger Electronics. Det var populært på slutten av 1990-tallet.
Furby snakket innledningsvis kun sitt eget "språk" Furbish, men ble programmert til å gradvis lære engelsk.
The Others (Lost)

The Others («de andre» på norsk, også kjent som Them, The Natives og The Hostiles) er en fiktiv gruppe mennesker på ca. 30-40 personer fra TV-serien Lost som har bodd på øya siden før Oceanic Flight 815 krasjet. Da Danielle Rousseau kom i kontakt med de overlevende av Oceanic Flight 815 refererte hun til en annen gruppe som «The Others». Rousseau hadde levd for seg selv på øya, i skjul fra The Others. The Others har vært de overlevendes motstandere helt siden krasjet. Siden krasjet har de kidnappet, drept, mentalt torturert og truet de overlevende fra ulykken. Hvem de er, hvor de kommer fra og motivene deres er opprinnelig uvisst, men avsløres litt etter litt utover i serien.

Historie

Benjamin Linus kom til øya som liten (rundt 10 år), sammen med sin far Roger Linus. Roger fikk jobb som vaktmester for DHARMA Initiative. DHARMA Initiative hadde invitert med Roger til øya for å få en «viktig forskningsjobb», men ble skuffet da han fikk vite at han bare ville jobbe som vaktmester. Rogers tidligere kone omkom da hun fødte Benjamin, noe Roger ga sønnen skylden for i alle år. Benjamins hat mot faren økte, og en dag allierte han seg med daværende «The Hostiles» (De fiendtlige» på norsk). The Hostiles var DHARMA Initiatives «fiender» på øya. De hadde bodd på øya før DHARMA Initiative kom dit som hadde vært der før dem. Benjamin Linus planla et angrep sammen med The Hostiles og sammen gasset de ihjel medlemmene av DHARMA Initiative og tok kontroll over øya.

Stasjonene

Både på hovedøya, en liten øy i nærheten og i vannet finnes det en rekke forskjellige stasjoner som har spilt ulike roller for DHARMA Initiative. Disse har The Others tatt kontroll over og bruker som baser.
Nanjo Bunyu

Nanjō Bun'yū (japansk: 南条文雄) (født 1. juli, 1849 i Ōgaki, Minoprovinsen i den sørlige del av dagens Gifuprefektur, Japan, død 9. november 1927) var en buddhistisk prest og en av de viktigste personer innenfor studiet av østasiatisk buddhisme. Nanjō var barn av abbeden av tempelet Seiunji (誓運寺) (tilhørende skolen Shinshu Ōtani, 真宗大谷派 av Higashi Honganji (東本願寺), som er en grein av Jodo Shinshu).
Nanjō studerte klassiske kinesiske tekster og buddhisme i sin barndom før han ble sendt til Europa i 1876 for å studere sanskrit og indisk filosofi fra europeiske lærde, deriblant Max Müller, som han studerte under i England. Der møtte han den kinesiske buddhisten Yang Wenhui, som han hjalp til med tilegne seg omkring tre hundre kinesisk buddhistiske tekster som hadde gått tapt i Kina for å trykkes på nytt i trykkeriet i Nanjing. Han vendte tilbake til Japan i 1884 og var professor eller overhode på tallrike buddhistiske seminarer og universiteter inntil sin død.
Ronglan

Ronglan er et sted i Levanger kommune, Trøndelag. Fylkesvei 112 går fra Ronglan til Ekne, en strekning på til sammen 6,5 kilometer. Ronglan er betjent av lokaltoget på Nordlandsbanen med Ronglan stasjon, åpnet i 1902. Tidligere var det også et oppvekstsenter på Ronglan hvor det var både barnehage og barneskole. Det het Tuv oppvekstsenter, men ble nedlagt i årene 2013-2014.
Ved Holtås finnes det et stort helleristningsfelt. Feltet ligger like ved den gamle riksvei 50 og det er 15 meter langt og 3 meter bredt. Det er registrert totalt 104 figurer som stort sett fremstiller hjortedyr. I tillegg finnes det en del andre figurer som er vanskelig å tolke. Blant figurene er det noen geometriske mønstre som kanskje forestiller fiske- eller fangstnett. Helleristningene antas å være fra slutten av eldre steinalder. De ble oppdaget i 1962 i forbindelse med veiarbeid.
Glassverket Musikkorps

Drammens Glassverks Musikkorps ble stiftet i 1909 i Drammen, og som mange andre korps på den tiden nært knyttet til bedriften lokalsamfunnet var bygd opp rundt. På Drammens Glassverk hadde korpset både økonomisk og praktisk støtte gjennom mange år. Korpset var et fullsponset bedriftskorps, aktivt støttet av glassverkets direktør, Ragnar Tanberg, som senere ble æresmedlem i korpset. Korpset er et amatørkorps.
En viktig drivkraft var Asbjørn Tangen som dirigerte korpset hele 45 år. Han var nærmest som en institusjon å regne i distriktets musikkliv, komponerte flere musikkstykker og skrev et utallige arrangementer som korpset til fortsatt benytter. Tangen startet også Glassverket Guttemusikkorps, senere Åskollen Skolekorps.
Etter hvert som bedriften etter krigen måtte omorganisere, ble også den økonomiske støtten til korpset redusert, men de betalte dirigentlønn helt til glassproduksjonen opphørte. Likeledes har bedriften holdt gratis øvingslokale, noe som kommunen har videreført etter at de overtok lokalet Varden. Senere kjøpte korpset huset av kommunen for den symbolske summen av fem kroner.
Selv om bedriften forlengst er nedlagt, bærer musikkorpset fortsatt bedriftens navn, hvilket de har tenkt å fortsette med ved at de ser det som viktig å ta vare på sin lokalhistorie. Korpset har gjennom alle år vært regnet som et solid og godt korps, og har også hevdet seg bra ved enkelte konkurranser.
Open Group

Open Group er et leverandør- og teknologinøytralt industrikonsortum. Per 2015 har det mer enn 500 medlemsorganisasjoner. Det ble dannet i februar 1996 da X/Open slo seg sammen med Open Software Foundation. Dets tjenester omfatter strategi, styring, innovasjon og forskning, standarder, sertifiseringer og utvikling av tester.
Open Group er den mest kjente sertifiserende organisasjon av varemerket UNIX, og publiserer den tekniske standarden Single UNIX Specification som er en utvidelse av POSIX standarden og den offisielle definisjonen av UNIX-systemet. Konsortiet utvikler også standarden TOGAF, som er en industristandard for Enterprise arkitektur rammeverk.
Open Groups medlemmer inkluderer en rekke IT-kjøpere og leverandører så vel som statlige organer, for eksempel Capgemini, Fujitsu, Oracle, Hitachi, Hewlett-Packard, Orbus Software, IBM, Kingdee, NEC Corporation, SAP, Forsvarsdepartementet i USA, NASA og andre.
Vibriose

Vibriose er en sykdom hos sau som i våre dager er sjelden. Vibriose kan også knyttes til sykdommer på fisk som er forårsaket av Listonella (Vibrio) anguillarum – klassisk vibriose eller Vibrio salmonicida – kaldtvannsvibriose, også kjent som hitrasjuke.

Symptom

Kan gi kasting (abortering) hos søyer. Kastingen kommer helst den siste måneden før lamming. Søyene viser få sykdomstegn før kasting. Av og til kan de være nedstemte, kjønnsåpningen kan være oppsvulmet og med utflod i dagene før kasting. Etterpå kan noen av søyene få byrdbetennelse, men vanligvis kvitter søyene seg raskt med infeksjonen.
På fisk gir bakterien en hemorragisk septikemi med ekstensive innvendige blødninger som fører til alvorlig anemi. Dette er alvorlige infeksjoner som angriper mange ulike fiskearter.
Nora Roberts

Privatliv

Hun ble født som den eneste datteren, og var yngst av fem barn. Hun har irske forfedre. Første gangen hun giftet seg var i 1968 med Ronald Aufem-Brink. Dette ekteskapet skjedde mot hennes foreldres ønsker. De fikk to sønner som de kalte Dan og Jason. Ekteskapet endte med en skilsmisse. Hun giftet seg for andre gang med Bruce Wilder i juli 1985. De er fremdeles gift.
Skoleleder

Skoleleder er et samlebegrep for personer som er ansatt for å lede og administrere en skole. Begrepet er oftest knyttet til ledere ved en grunnskole eller en videregående skole. Begrepet kan i vid forstand også omhandle ledere i en kommune eller fylkeskommune som ivaretar funksjonen som skoleeier, ofte kalt skolesjef. I senere tid er oppgaven gjerne lagt under tittelen oppvekstsjef.
Vanlige stillinger innenfor skoleledelse er rektor eller daglig leder som øverste leder, deretter assisterende rektor, eller stedfortredende rektor. Under disse er skoleleder tradisjonelt kalt inspektør (undervisningsinspektør), men i den senere tid har denne tittelen blitt overtatt av ulike titler som avdelingsleder, mellomleder, pedagogisk leder, utviklingsleder, fornyingsleder og så videre. Det er ikke uvanlig at en skoleleder har undervisning som en del av sin stilling, i noen tilfeller også rektor, avhengig av skolens størrelse.

Skolelederutdannelse

Skoleledere i norsk grunnskole har tradisjonelt ikke hatt formell lederutdanning. Siden 2000 er der derimot blitt vanligere at det foreligger formell skolelederutdannelse, eller at dette gjennomføres kort tid etter tiltredelse. 
Utdanningsdirektoratet ga Høgskolen BI, ILS ved Universitetet i Oslo og Universitetet i Bergen i oppdrag å tilby nasjonal rektorutdanning fra høsten 2009. Denne utdanningen blir først tilbudt nytilsatte rektorer og utgjør 30 studiepoeng på deltid. Utdanningsdirektoratet utarbeidet i denne sammenheng kompetansekrav for rektorer. Det er også andre utdanningsinstitusjoner som tilbyr videreutdanning i skoleledelse, som NTNU.
Februar 2009 ble det etablert et nettverk for skoleledere på nettsamfunnet LinkedIn
.
Momarken

Momarken ligger i Eidsberg kommune i Østfold, i utkanten og nord for Mysen. Her finnes travbane og på og ved denne ble det årlige Momarkedet arrangert av Mysen og Omegn Røde Kors.
Nikku Olsen

Nikku Olsen er en grønlandsk politiker og leder for utbryterpartiet Partii Inuit, som han dannet den 26. januar 2013. Ved Landstingsvalget på Grønland 2013 fikk partiet hans samlet to mandater.
Kampen kirke (Oslo)

Kulturminne

Kampen kirke er et kulturminne og har nummer 84758 i Riksantikvarens kulturminnebase.
Kasim Razvi

Liv og virke

Razvi var advokat og hadde juristutdannelse fra Aligarh Muslim University. Han tilhørte den ytterliggående fløyen i partiet Majlis-e-Ittihad-ul-Muslimeen (også kalt bare Ittihad). Den 27. desember 1946 ble Razvi valgt til leder i Ittihad. Han støttet styret til nizam Osman Ali Khan, var motstander av at staten Hyderabad skulle gå inn i det selvstendige India og så for seg at Hyderabad skulle fortsette som en selvstendig, muslimskstyrt stat. Landet hadde et hinduistisk flertall på omkring 85%.
Under Razvis ledelse skjerpet Ittihad sin agitasjon. Det ble lagt vekt på rekruttering og trening av razakarene. Razakar-organisasjonen ble utviklet til en militant og voldelig organisasjon. Den ble benyttet mot politiske motstandere og mot hinduer og ble fryktet av den hinduistiske, så vel som den muslimske delen av befolkningen. Ittihad og Razakar ble en maktfaktor i hyderabadsk politikk og India krevde at organisasjonen skulle forbys.
Etter at India invaderte Hyderabad i september 1948, ble Razvi arrestert og fengslet. Sammen med fire andre ble Razvi dømt for å ha stått bak et angrep i Bibinagar. Han fikk sju års fengsel. Etter at han ble sluppet fri i september 1957, flyttet han til Pakistan.
AirExplore

Historie

AirExplore blei oppretta i 2010, på grunnlag av SlovExplore fra 2008.

Virksomhet

AirExplore driver charterflyginger. Det driver også utleie av fly med mannskap til andre selskap. Selskapet har ei rekke internasjonale selskap som kunder. AirExplore har flydd for Norwegian.

Flyflåte

Flyflåten til AirExplore består av Boeing 737-800.
Yağmur

Etymologi

Yağmur betyr «regn» på tyrkisk.

Kjente personer med navnet

Personene i listene er ordnet kronologisk etter fødselsår.
Enebakk

Geografi

Enebakk kommune består av 65% skog og et samlet vannareal som ville dekket Oppegård kommune. Dette medfører store muligheter til naturopplevelser og friluftsliv. Enebakk har også innsjøen Øyeren som ligger i kommunene Enebakk, Fet og Rælingen i Akershus fylke og Trøgstad og Spydeberg i Østfold fylke. Øyeren er Norges niende største innsjø med et areal på 84,7 kvadratkilometer. Andre større innsjøer i Enebakk er Børtervanna, Lyseren, Langen, Mjær, Mosjøen, Nordbysjøen og Våg. Kommunen betår også av mye dyrket mark.

Arbeidsliv

Før var jordbruk hovednæringen i Enebakk. Nå er det mest servicejobber og transport og veldig mange pendler til Oslo og andre steder. Flere ganger har man prøvd å lage en stor dyrepark i Enebakkskogen for å trekke turister til Enebakk. De fleste bøndene driver med korn. Det har tidligere vært en del melkeproduksjon i Enebakk. Det er nå kun et fåtall melkeprodusenter igjen.

Kultur

Enebakk har et rikt kulturtilbud. Det er permanente utstillinger i det gamle herredshuset i Enebakk og flere gallerier som stiller ut kunst fra lokale kunstnere og andre. Enebakk kommune arrangerer kulturdager annethvert år, sist i 2017. I september hvert år arrangeres bygdedagen i Enebakk – et samarbeid mellom kommunens lag og foreninger.

Kommunevåpen

Kommunevåpenet er bilde av fire eksemplarer av planten firblad med grønn bakgrunn. Tegninger av denne spesielle veksten ble funnet i 1967 under restaurering av den gamle middelalderkirka i bygda. Hver firbladplante symboliserer en fjerding.

Tusenårssted

Kommunens tusenårssted er middelalderkirken, Enebakk kirke.

Presse

Av presse er det bare Enebakk Avis som kommer ut i Enebakk. Kommunen blir også dekket av Romerikes Blad og Østlandets Blad.
Sovetskij (Khanty-Mansia)

Sovetskij (russisk: Сове́тский) er en by i Khanty-Mansia i Russland. Den ligger 300 km vest for Khanty-Mansijsk. Innbyggertall: 23 230 (folketelling 2002), 21 123 (folketelling 1989).
Den ble grunnlagt i 1963, og fikk status som bymessig bosetning samme år. Bystatus ble innvilget i 1996.
Xinmin

Xinmin (kinesisk: 新民 ; pinyin: Xīnmín, Wade–Giles: Hsin-min) er et byfylke i provinsen Liaoning i Folkerepublikken Kina. Det ligger under den subprovinsielle by Shenyang.
Befolkningen var i 1999 på 674 813.

Kulturminner

Det arkeologiske funnstedet Gaotaishan (Gaotaishan yizhi, 高台山遗址) med funn fra den neolittiske Gaotaishankulturen ble i 2006 tilføyd på listen over kulturminner i Folkerepublikken Kina.

Samferdsel

Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.
Isesjøbatteriet

Isesjøbatteriet ligger på Bjørnåsen nord for Isesjøen i Sarpsborg kommune. Batteriet ble bygget i 1902 som et forberedt stillingsområde for Posisjonsartilleriet. Batteriet har standplass for ni kanoner bak et lavt brystvern. Det er formet som en åpen V med avkuttet spiss. Venstre fløy med front mot veien ved Øby og høyre fløy med front mot Ise stasjon. Plassen mellom fløyene er planert som en større plass med orienteringsbord og flaggstang.
Isesjøbatteriet skulle dekke områdene øst for Glomma inkludert veien fra Ise stasjon retning Skjeberg.
Batteriet, batteriveien opp fra Østre Spydevoll gård og orienteringsbordet er intakt og godt bevart. Anlegget er fortsatt eiet av Forsvaret og er fredet.
På 50-tallet bygget Hjemmevernet (HV) en mindre hytte inne på batteriområdet, HV-hytta. Denne er ikke lenger i bruk av HV og hytta disponeres og driftes nå av Sarpsborg O-lag og Varteig OL.
En kommer til batteriet enten ved å følge batteriveien fra Østre Spydevold eller på blå-merket, dels bratt, sti fra skytebanen ca. 500m sydvest for batteriet. En bør parkere ved skytebanen.
Egil Grandhagen

Familie

Den tidligere sjefen for Forsvarets etterretningstjeneste, Kjell Grandhagen, var hans bror.
Krogstad Storband

Krogstad Storband (etablert i 1976) er et storband fra Eiker med utgangspunkt i Krokstadelva. Storbandet ble startet av Bjørn Sannerhaugen. Musikalsk leder er Trond Nilsen. Krogstad Storband har konsertert bl.a. i Konserthuset i Oslo, Ibsenhuset i Skien, Teateret i Drammen og diverse lokale scener på Østlandet, i tillegg til årlige spilleoppdrag i speilsalen på Grand Hotel i Oslo.
Antti Niemi (ishockeyspiller)

Landslagskarriere

Han representerte landet sitt under Vinter-OL 2014 i Sotsji, der han tok bronse med det finske laget.
St. Cecilia-messen (Gounod)

Historie

Den første offentlige fremføring av en komposisjon av Gounod var en messe som ble fremført 1. mai 1841 i San Luigi dei Francesi-kirken i Roma. St. Cecilia-messen var hans første store komposisjon. Deler av den, satsene Sanctus og Benedictus ble fremført i London 13. januar 1851. Fremføringen ble godt mottatt i pressen. Den gode kritikken ble også gjengitt i Paris og skapte store forventninger til premieren på St. Cecilias minnedag 22. november 1855 i Saint-Eustache-kirken i Paris. Dirigent under premieren var Théophile Tilmant.

Tekst

De liturgiske tekstene i messen er noe utvidet. I Gloria-satsen er bønnen «miserere nobis» (ha barmhjertighet med oss) intensivert av en ekstra «Domine Jesu» (Herre Jesus). Credo-satsen etterfølges av en trefoldig bønn med teksten «Domine, salvum fac Imperatorem nostrum Napoleonem, et exaudi i den invocaverimus te» (Herre, velsign vår keiser Napoleon og hør vår bønn denne dag som vi kaller deg) sunget en gang som bønn av koret a cappella etter en kort instrumental intro, deretter som en bønn fra hæren av mannsstemmer og messingblåsere, og tredje gang som en bønn fra nasjonen av hele koret med orkester. Messen har et instrumentalt offertorium.
I Agnus Dei synger solistene mellom de tre påkallingene teksten «Domine, non sum dignus ut intres sub tectum meum, sed tantum dic verbo, et sanabitur anima mea» (Herre, jeg er ikke verdig til å motta deg, men si bare et ord og jeg skal bli helbredet), en gang sunget av tenoren og en gang av sopranen. Bevegelsen slutter med et ekstra «Amen». Endringene er blitt kritisert som ikke liturgisk korrekt.
Vokalinnslagene utføres av tre solister, sopran, tenor og bass, og firstemt blandet kor hvor tenor og basstemme noen ganger er delt.
Youyi

Youyi (kinesisk: 友谊县; pinyin:  Yǒuyì Xiàn) er et fylke i provinsen Heilongjiang i Folkerepublikken Kina. Det ligger innen byprefekturet Shuangyashan.
I 1999 hadde fylket et folketall på 125 464 innbyggere.
Federal funds rate

Federal funds rate, den amerikanske styringsrenten, er renten som private finansinstitusjoner i USA tar for lån uten sikkerhet, vanligvis over natten, av federal funds, som er finansinstitusjonenes reserver i Federal Reserve Bank i Federal Reserve System. Finansinstitusjoner som har overskudd av reserver i Federal Reserve Bank kan låne overskuddsmidlene (surplus Fed funds) til andre institusioner slik at disse kan få dekke sine krav til minstereserver. Systemet med fractional reserve banking krever at forretningsbanker og enkelte andre finansinstitusjoner beholder en viss andel av innskuddene som reserver. Skulle reservene stå i fare for å synke under dette kravet (som bestemmes av Federal Reserve og kan justeres som et pengepolitisk virkemiddel) må bankene låne penger midlertidig fra hverandre til de kan dekke minstekravet selv.
Federal funds rate er derfor en markedsrente, og skal ikke forveksles med diskonto, som er renten som finansinstitusjoner betaler for lån i sentralbanken. Federal funds rate er bestemmende for pengemarkedsrenten, siden bankene justerer sine utlånsrenter i henhold til denne renten. Målet for federal funds rate bestemmes av Federal Open Market Committee, og sentalbanken bruker markedsoperasjoner, dvs. kjøp og salg av statspapirer, for å påvirke federal funds rate i ønsket retning.
MS «Kvænangen»

MS «Kvænangen» er en norskbygget hurtigbåt av katamaran-typen levert til Troms Fylkes Dampskibsselskap ASA i 2005 og senere solgt til Torghatten Nord AS. Skipet rutene Skjervøy-Kvænangen og Skjervøy-Vorterøy.
Bård Flovik

Spiller

Som aktiv spiller spilte Flovik blant annet for Skarp i 1. divisjon og Harstadklubben Landsås i 2. og 3.divisjon.

Trener

Som trener var Flovik i seks år engasjert i ulike roller hos Tromsø før han i 2003 avsluttet sin første periode i klubben. Et par år senere begynte Flovik som trener for aldersbestemte landslag hos Norges Fotballforbund. Han sa opp jobben som hovedtrener for Norges G18-landslag i fotball i januar 2014, og ble presentert som ny assistenttrener under Steinar Nilsen i Tromsø.
Da Nilsen høsten 2015 ble sagt opp i klubben overtok Flovik ansvaret for laget, og fikk senere forlenget denne kontrakten.
Open Your Eyes

Bakgrunn

Opprinnelig ble innspillingene startet som et samarbeide mellom Chris Squire og Billy Sherwood, men Jon Anderson ble såpass imponert over materialet at han ønsket å synge på albumet. Etter hvert kom også Steve Howe og Alan White med i prosjektet, og man bestemte seg for at dette skulle bli det neste Yes-albumet.
Til tross for medlemmenes entusiasme for materialet, var de ikke fornøyd med sluttresultatet. Det ble ifølge Anderson og Howe for kommersielt og lett, noe de selv tok en god del av skylden for. Verken publikum eller kritikere var særlig imponert over utgivelsen, og albumet ble straks regnet som et av bandets mest forglemmelige øyeblikk, selv om det finnes enkelte lyspunkter her også.
Roger Dean står nok en gang bak platecoveret, denne gangen med et noe minimalistisk bidrag. Coveret består av den klassiske Yeslogoen i røde nyanser på sort bakgrunn.
The Fixtape, vol 3 - Lyrical Paraphernalia

The Fixtape, vol 3 - Lyrical Paraphernalia er det åttende soloalbumet til Krayzie Bone. Albumet ble sluppet i 2010.
Ethete (Wyoming)

Ethete er en census-designated place (CDP) i Fremont County i Wyoming i USA. Befolkningen var på 1 553 i folketellingen i 2010.
Småbyen ligger inne i Wind River Indian Reservation. Den vokste opp rundt den episkopale St. Michael's Mission.
Kavlebru

Ei kavlebru eller en kavlevei er en vei eller sti over myrer eller andre bløte områder som er forsterket med kavler, det vil si runde eller kløvde stokker, som er lagt tett i tett inntil hverandre, vanligvis på tvers av ferdselsretningen. Stokkene fordeler belastningen av dem som ferdes på veien og forhindrer at de synker nedi myra. Kavlebru kan brukes som underlag for annet materiale. Hvis kavlene ligger i et vått, surt og oksygenfattig miljø, som myrer er, råtner de svært sakte og kan holde i mange år. Ei kavlebru fra middelalderen finnes på Norsk vegmuseum.
Kavlebruer ble brukt i stort omfang under den amerikanske borgerkrigen – bl.a. i sumpområdene ved Mississippi under Vicksburgfelttoget og under William Tecumseh Shermans marsj gjennom Carolina på slutten av krigen. Under 2. verdenskrig ble det brukt kavlebruer, bl.a. på Østfronten av både tyske og sovjetiske styrker.
Mellomhalvøya

Historie

Etter den russiske revolusjon, ble den vestlige delen av Mellom- og Fiskerhalvøya ble avstått til Finland. Etter vinterkrigen i 1939-1940, måtte Finland avstå området til Sovjetunionen ved Moskva-Traktaten.
Lerici

Kjente besøkende

De engelske forfatterne Mary Shelley og Percy Bysshe Shelley bodde i 1822 noen kilometer nord for byen i et isolert gammelt båthus kalt Casa Magni, og ankret opp seilbåten deres i Lerici. Percy Bysshe Shelley druknet 8. juli 1822 i Speziabukten, på vei hjem til Lerici fra Livorno og Pisa. Liket hans ble skyllet i land på stranden ved Viareggio, omtrent halvveis mellom Livorno og Lerici. Lericis popularitet hos Shelley og Lord Byron har gitt bukten Golfo di Lerici oppnavnet Golfo de Poeti.